cosmatarbeid
Store norske leksikon,Kunst og estetikk,Bildende kunst,Kunstvitenskap,Teknikker og materialer i bildende kunst
Cosmatenes mosaikk var vesentlig sammensatt av antikke fargede marmorrester, kostbare steiner og perlemor. Arbeidene ble brukt til forsiring av gulv, altre, prekestoler (amboner), søyler og lignende. Karakteristisk er de vridde søyler.
Teknikken bygde på en stil som forente blant annet lokale tradisjoner fra gammel-kristelig tid med arabisk innflytelse fra Sør-Italia. Gode eksempler på cosmatarbeid finnes i korsgangene ved San Giovanni in Laterano og San Paolo fuori le mura, korskranken i San Clemente, bispetronen i Santa Maria in Cosmedin og San Lorenzo fuori le mura, alle i Roma, og prekestolen i katedralen i Ravello. Les mer i Store norske leksikon mosaikk